[{"text_idx": "#000002", "text": "Mae Mr Jones wedi canmol Mr Corbyn am ei fuddugoliaeth \"anhygoel\", ar o\u0302l dweud yn ystod yr ymgyrch y byddai'r gwleidydd asgell chwith yn \"ddewis anarferol\" i arwain y blaid."}, {"text_idx": "#000003", "text": "Bydd etholiad y Cynulliad yn 2016 yn cael ei weld fel prawf o boblogrwydd Mr Corbyn."}, {"text_idx": "#000004", "text": "Mae'r Ceidwadwyr Cymreig wedi dweud y bydd yr etholiad yn \"fwy arwyddocaol\" yn sgil dewis yr arweinydd newydd."}, {"text_idx": "#000006", "text": "Mr Corbyn oedd yr unig un o'r pedwar ymgeisydd am yr arweinyddiaeth i beidio a\u0302 chyfarfod Carwyn Jones yn ystod yr ymgyrch."}, {"text_idx": "#000010", "text": "Am y tro cyntaf ers ei fuddugoliaeth syfrdanol ddydd Sadwrn, fe fydd Jeremy Corbyn yn wynebu David Cameron ar lawr Ty\u0302'r Cyffredin ar gyfer sesiwn o gwestiynau i'r prif weinidog, cyn cwrdd a\u0302 Carwyn Jones - hefyd am y tro cyntaf."}, {"text_idx": "#000011", "text": "Fe gwrddodd prif weinidog Cymru a'r tri ymgeisydd arall yn ras arweinyddiaeth Llafur yn ystod yr ymgyrch ond nid Mr Corbyn, er gwaethaf iddo ymweld a\u0302 Chymru."}, {"text_idx": "#000014", "text": "Achos er bod Mr Jones wedi mynnu dro ar o\u0302l tro bod angen mwy o ryddid ar y Blaid Lafur yng Nghymru i ddatblygu hunaniaeth bendant ac mai fe a'i di\u0300m fydd yn arwain yr ymgyrch Cymreig y flwyddyn nesaf, mae'n anochel y bydd perfformiad Jeremy Corbyn a'r blaid yn genedlaethol hefyd yn dylanwadu ar y canlyniad."}, {"text_idx": "#000016", "text": "Felly, mae rhai'n darogan y byddai gwleidyddiaeth sosialaidd Jeremy Corbyn yn atgyfnerthu'r brand Cymreig."}, {"text_idx": "#000017", "text": "Ond fe gollodd Llafur seddi i'r Ceidwadwyr yng Nghymru yn yr etholiad cyffredinol, meddai eraill - sut mae cynnig mwy asgell chwith yn mynd i adennill y cefnogwyr hynny?"}, {"text_idx": "#000018", "text": "Os mai ennill neu golli tir fydd Llafur fis Mai nesaf, fydd y canlyniad yn adlewyrchu ar y ddau arweinydd."}, {"text_idx": "#000021", "text": "'Amhosib trafod cyfrif ffrind anabl gyda banc di-deimlad'"}, {"text_idx": "#000024", "text": "Bywyd fel 'yr unig Iddew yn y pentref'"}, {"text_idx": "#000026", "text": "Ifan Phillips a'i bositifrwydd i'r dyfodol"}, {"text_idx": "#000028", "text": "Siarad am dy ffydd? Haws dweud na gwneud!"}]